钦定古今图书集成/明伦汇编/氏族典/第388卷 > 李景略
## 钦定古今图书集成/明伦汇编/氏族典/第388卷 > 李景略

按《唐书李景略传》，“景略，幽州良乡人。父承悦，檀州刺
史，景略以荫补幽州府功曹参军，大历末，客河中。李
怀光为朔方节度使，署巡官。怀光屯咸阳，将袭东渭
桥，景略遁归，灵武节度使杜希全表置于府，累转侍
御史、丰州刺史。丰州当回纥通道，前刺史软柔，每敌
使至，与抗礼。时梅录将军入朝，景略欲折之，因郊劳”
前遣人谓曰：“可汗新没，欲吊使者。”乃坐高垄待之，梅
录俯偻前哭，于是敌容气沮索，不敢抗，以父行呼景
略。自此回纥，使至者皆拜于庭。希全忌之，奏贬袁州
司马。希全死，迁左羽林将军。会河东节度使李说病，
以景略为太原尹。行军司马《梅录》复入朝，说大会，敌
人争坐，说不敢遏，景略叱之，梅录识其声，惊拜曰：“非
李丰州耶？”遂就坐。说不平，赂中尉实文场，谋毁去之。
乃拜丰州刺史、天德军西受降城都防御使，卒于屯。